حنا جاوید

حنا جاوید (پیدائش: 25 اگست 1985ء) ایک پاکستانی اداکارہ ہیں۔  وہ ڈراموں جیا نہ جائے ، زید ، الف اللہ اور انسان ، سیلا ، پردیس اور میرے پاس تم ہو میں اپنے کرداروں کے لیے جانی جاتی ہیں۔   
 ابتدائی زندگی 
وہ 25 اگست 1985ء کو جدہ ، سعودی عرب میں پاکستانی والدین کے ہاں پیدا ہوئیں اور حنا کے والدین کا تعلق جنوبی ہندوستان کے حیدرآباد دکن کے علاقے سے تھا۔ اس نے اپنا اسکول اور کالج جدہ کے پاکستان انٹرنیشنل اسکول سے مکمل کیا۔ بعد میں اس کے والدین کراچی چلے گئے اور اس نے جامعہ کراچی میں تعلیم حاصل کی۔
 کیریئر 
انھوں نے اے آر وائی ڈیجیٹل سیٹ کام ٹیمی جی سیریز میں بطور اداکارہ اپنا آغاز کیا۔   وہ ڈراموں ٹمی جی سیزن 2, جیا نا جائے, زید اور سیلا میں اپنے کرداروں کے لیے مشہور تھیں۔  حنا ڈراموں کہی انکہی ، محبت خواب سفر اور شناخت میں بھی نظر آئیں۔  اس کے بعد سے وہ ڈراموں پردیس ، اولاد ، وفا ہو مول اور میرے پاس تم ہو میں نظر آئیں۔   ڈراما اولاد میں حنا کے فروا کے کردار کو ناظرین کی طرف سے خوب پزیرائی ملی اور میرے پاس تم ہو میں حنا کے وتیرہ کے کردار کو مثبت جائزوں سے نوازا گیا۔   
 ذاتی زندگی 
حنا کی چھوٹی بہنیں ثنا جاوید اور تہمینہ جاوید دونوں اداکارہ ہیں۔  حنا کے بھائی عبد اللہ جاوید ایک ماڈل ہیں اور ان کی بہن ثنا کی شادی گلوکار عمیر جسوال سے ہوئی ہے۔ 

 حوالہ جات 

زمرہ:اکیسویں صدی کی پاکستانی اداکارائیں
زمرہ:پاکستانی ٹیلی ویژن اداکارائیں
زمرہ:بقید حیات شخصیات
زمرہ:1985ء کی پیدائشیں
زمرہ:1989ء کی پیدائشیں
زمرہ:مہاجر شخصیات